

**Алматы қаласындағы тұрғын үйде болған топтық жазатайым оқиғаның себептерін тергеп-тексеру және салдарын жою жөніндегі үкіметтік комиссия құру туралы**

Қазақстан Республикасы Премьер-Министрінің 2023 жылғы 30 қарашадағы № 188-ө өкімі

      2023 жылғы 30 қарашада Алматы қаласындағы Әди Шәріпов көшесі, 86 мекенжайындағы тұрғын үйде орналасқан үй-жайдағы өрттің (бұдан әрі – өрт) салдарынан болған топтық жазатайым оқиғаның себептерін тергеп-тексеру мақсатында:

      1. Қосымшаға сәйкес құрамда өрттің салдарынан болған топтық жазатайым оқиғаның себептерін тергеп-тексеру және салдарын жою жөніндегі үкіметтік комиссия (бұдан әрі – Комиссия) құрылсын.

      2. Комиссия дереу жұмысқа кіріссін, өрттің салдарынан болған топтық жазатайым оқиғаның себептерін жан-жақты тергеп-тексеруді қамтамасыз етсін, зардап шеккендерге бірінші кезекте көмек көрсету жөніндегі шаралар қабылдасын.

      3. Комиссия төрағасы Сырым Дүйсенғазыұлы Шәріпханов топтық жазатайым оқиғаның себептерін тергеп-тексерудің және зардап шеккендерге бірінші кезекте көмек көрсетудің нәтижелері жөнінде баяндасын.

|  |  |
| --- | --- |
| *Премьер-Министр* | *Ә. Смайылов* |

|  |  |
| --- | --- |
|  | Қазақстан Республикасы Премьер-Министрінің 2023 жылғы "30" қарашадағы № 188-ө өкіміне қосымша |

**Алматы қаласындағы тұрғын үйде болған топтық жазатайым оқиғаның себептерін тергеп-тексеру және салдарын жою жөніндегі үкіметтік комиссияның құрамы**

|  |  |  |
| --- | --- | --- |
| Шәріпханов  Сырым Дүйсенғазыұлы | - | Қазақстан Республикасының Төтенше жағдайлар министрі, төраға |
| Әмрин  Асқар Кемеңгерұлы | - | Алматы қаласы әкімінің орынбасары |
| Камалов  Рамиль Фаткулович | - | Қазақстан Республикасының Төтенше жағдайлар министрлігі Өртке қарсы қызмет комитетінің төрағасы |
| Тойбаев  Әділет Жүнісұлы | - | Қазақстан Республикасының Ғылым және жоғары білім министрлігі Ғылым және жоғары білім саласындағы сапаны қамтамасыз ету комитетінің төрағасы |
| Алдынғұров  Дәулет Қадырұлы | - | Қазақстан Республикасының Денсаулық сақтау министрлігі Ғылым және адами ресурстар департаментінің директоры |
| Қожаев  Мұхтар Жұмабайұлы | - | Қазақстан Республикасы Ішкі істер министрлігінің Тергеу департаменті бастығының міндетін атқарушы |
| Бөлегенов  Бақытжан Ерғалиұлы | - | Қазақстан Республикасы Сыртқы істер министрлігінің Алматы қаласындағы өкілдігінің басшысы |
| Кесебаева  Балайым Туғанбайқызы | - | Алматы қаласы Әділет департаментінің басшысы |
| Әмірғалиев  Еркінбек Рахымбайұлы | - | Алматы қаласы Еңбек инспекциясы басқармасының басшысы |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК